Gátlások
Titkunkat sejti nénje, s rettegéssel
Lát engem a szép gyermekért epedni;
S az lopva néz rám, s elfojtott nyögéssel.

Mit fél? mit tart? Nem tisztelem tilalmát.
Az csak makacs kéj; tilt, hogy kínozhasson.
Én dúlhatnám fel Bellim nyúgodalmát?

Oh hagyj magunkra, jó öreg, bennünket!
Ne bánts, s jók lészünk: bánts, s meg lészesz csalva;
Szerelmünk fogja fékezni hevünket.
Versek